  Виталий Пронин Ирина Игнатьева30-тӥ оштолэзе ортчиз чеберлыклы сӥзем тужгес но устоез праздник — «Эль ныл» удмурт мода фестиваль. Сое радъяз но ортчытӥз Дарали Лели, «Mademoiselle Oudmurte» нырысетӥ удмурт модельной агентстволэн кивалтӥсез. Ужрад сӥземын вал агентстволэсь ар ӵоже ужамзэ возьматонлы но модельёс пӧлысь тужгес усто нылэз быръёнлы.Филармоние лыктэм учкисьёс ог ӝыт куспын тунсыко дӥськут коллекциосты но адӟизы, егит артистъёсты кылзӥськизы — огъя вераса, трос выль нимъёсын тодматскизы. Мария Новиковалэн коллекциезНылъёс возьматӥзы Вера Кузнецовалэсь но Светлана Мельниковалэсь «Кечато» коллекцизэс. Соослэн дӥськутъёссы висъясько паськыт куэм кускерттонъёсын но лякиё кабачиосын. Дизайнерлэн Улмо Русланалэн коллекцияз — веськрес, векчи куско нылмурт мугорлы тупась кечато дэремъёс. Егит модельёс тодмантэм воштӥськизы, Мария Новиковалэсь пуштыр-пуштыр бальной дэремъёссэ дӥсяса.Тужгес но умой соиз: ужрадэ пыриськизы ёросъёсысь но усточиос: Дэбес ёросысь Зар-Медла гуртысь, Шаркан ёросысь Быги гуртысь модая театръёс. Пичи Пурга гимназиысь нылъёс возьматӥзы Татьяна Москвинаен вурем туала удмурт дэремъёсты но дукесъёсты.Ужрад йылпумъяськиз эль ныл быръёнэн. Жюри та нимез сётӥз Ирина Игнатьевалы. Залысь учкисьёс пӧлын куара сётон ортчытэм бере тодмо луиз: соослы тужгес но кельшем Олеся Полатова. Нош Интернет пыр куара сётонын вань нылъёсты азьпалтӥз Кристина Юферева.«Эль ныл» фестиваль учкисьёслы туж кельшиз, соос чидатэк возьмало ни солэсь вуоно арын азьланьтӥськемзэ.Туспуктӥзы Игорь  ПреображенскийАлександр Горбунов / udmfoto.ru Теги: Эльныл  